Slika na kojoj se prikazuje simbol, crveno, zastava

Opis je automatski generiran

R E P U B L I K A H R V A T S K A

Slika na kojoj se prikazuje emblem, grb, simbol, krug

Opis je automatski generiranPOŽEŠKO-SLAVONSKA ŽUPANIJA

GRAD POŽEGA

Upravni odjel za komunalne

djelatnosti i gospodarenje

KLASA: 602-01/23-04/55

URBROJ: 2177-1-07/01-24-20

Požega, 5. veljače 2024.

Na temelju Odluke o financiranju Ministarstva rada, mirovinskog sustava, obitelji i socijalne politike (KLASA: 984-01/23-01/29, URBROJ: 524-07-02-01-01/1-23-2 od 23. studenoga 2023. godine) i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, kodni broj Ugovora: SF.3.4.11.01.0191, Program Učinkoviti ljudski potencijali 2021. – 2027., Zaželi – prevencija institucionalizacije, Upravni odjel za komunalne djelatnosti i gospodarenje Grada Požege (OIB: 95699596710) u sklopu projekta „Pomoć u kući – IV. faza“, objavljuje

JAVNI POZIV

za iskaz interesa korištenja potpore i podrške u svakodnevnom životu

starijim osobama i osobama s invaliditetom

I.

Uslugu potpore i podrške u svakodnevnom životu mogu ostvariti osobe starije od 65 godina i osobe s invaliditetom:

1. **OSOBE STARIJE OD 65 GODINA**

* Koje žive u **samačkom ili dvočlanom[[1]](#footnote-1) kućanstvu ili višečlanom kućanstvu[[2]](#footnote-2)** u kojem su svi članovi kućanstva pripadnici ciljnih skupina i
* Čiji mjesečni prihodi:
* Za **samačka kućanstva** ne prelaze iznos 120 % prosječne starosne mirovine za 40 i više godina mirovinskog staža u mjesecu koji prethodi uključivanju u aktivnosti projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* Za **dvočlana kućanstva** ukupno ne prelaze iznos od 200 % prosječne starosne mirovine za 40 i više godina mirovinskog staža u mjesecu koji prethodi uključivanju u aktivnosti projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* Za **višečlana kućanstva** ukupno ne prelaze iznos od 300 % prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i
* **Koji istovremeno ne koriste sljedeće usluge** – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

1. **ODRASLE OSOBE S INVALIDITETOM:**

* Koje žive u **samačkom ili dvočlanom kućanstvu ili višečlanom kućanstvu** u kojem su svi članovi kućanstva pripadnici ciljnih skupina i
* Koje imaju utvrđen **treći ili četvrti stupanj težine invaliditeta** – oštećenja funkcionalnih sposobnosti prema propisima o vještačenju i metodologijama vještačenja i
* **Koje istovremeno ne koriste sljedeće usluge** – usluga pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža videći pratitelj i
* Čiji roditelj ili drugi član obitelji **nema priznato pravo na status roditelja njegovatelja ili status njegovatelja** za potrebu skrbi o njoj.

II.

Izrazi koji se koriste u ovom javnom pozivu, a imaju rodno značenje koriste se neutralno i odnose se jednako na muški i ženski spol.

III.

Pružanje usluge potpore i podrške u svakodnevnom životu starijim osobama i osobama s invaliditetom, uz nabavu i podjelu paketa potrepština, uključuje:

* organiziranje prehrane (pomoć u pripremi obroka, pomoć u nabavi hrane i dr.) i/ili
* obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.) i/ili
* održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.) i/ili
* zadovoljavanje drugih svakodnevnih potreba.

IV.

Za ostvarivanje usluge potpore i podrške u svakodnevnom životu potrebno je priložiti:

1. **OSOBE STARIJE OD 65 GODINA:**

* prijava na javni poziv
* preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet, dob sudionika i OIB - za sve članove kućanstva
* potvrda Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža - za sve članove kućanstva
* izjava pripadnika ciljne skupine o broju članova kućanstva

1. **ODRASLE OSOBE S INVALIDITETOM**

* prijava na javni poziv
* preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet, dob sudionika i OIB - za sve članove kućanstva
* potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenje funkcionalnih sposobnosti
* potvrda Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža - za sve članove kućanstva
* izjava pripadnika ciljne skupine o broju članova kućanstva.

NAPOMENA: Osobe koje ostvare uslugu potpore i podrške biti će obaviješteni o dostavi dodatne dokumentacije.

V.

Prijave na javni poziv, s traženom dokumentacijom podnose se trajno, odnosno za vrijeme trajanja projekta, a radi ograničenog broja ciljne skupine, mole se svi zainteresirani da podnesu svoju prijavu u što kraćem roku na adresu: Grad Požega, Upravni odjel za komunalne djelatnosti i gospodarenje, Trg Svetog Trojstva 1, 34000 Požega.

Sve potrebne informacije mogu se dobiti na telefon: 034/270-204, mobitel: 099/531-1310 ili e-mail: [ruzica.jelec@pozega.hr](mailto:ruzica.jelec@pozega.hr) .

Osobni podaci kandidata za pružanje usluge potpore i podrške u svakodnevnom životu dostupni iz prijave i tražene dokumentacije, prikupljaju se i obrađuju isključivo za potrebe provedbe projekta „Pomoć u kući – IV. faza“.

Prijavom na javni poziv kandidati su izričito suglasni da Grad Požega kao voditelj obrade može prikupljati, koristiti i dalje obrađivati podatke u svrhu provođenja procedure javnog poziva, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine i Zakona o provedbi Opće uredbe o zaštiti podataka (Narodne novine, broj: 42/18).

Službenica ovlaštena za privremeno

obavljanje poslova pročelnika:

Jelena Vidović, dipl.oec., v.r.

PRILOG:

1. Prijava na javni poziv
2. Izjava pripadnika ciljne skupine o broju članova kućanstva

1. *Kućanstvo je zajednica osoba koje zajedno žive i podmiruju troškove života (Članak 15., Zakon o socijalnog skrbi, NN, br. 18/22, 46/22, 119/22, 71/23). Na dvočlano kućanstvo se ne primjenjuje uvjet da obje osobe u kućanstvu moraju biti pripadnici ciljne skupine. U slučaju da nisu, pružanje usluge je prihvatljivo samo za onu osobu koja je pripadnik ciljne skupine. U slučaju da jesu, oba člana se ubrajaju u pokazatelj Specifičnog cilja i prihvatljivi su pojedinačno za prihvatljivost jediničnog troška.* [↑](#footnote-ref-1)
2. *U višečlanom kućanstvu u kojem su svi članovi kućanstva pripadnici ciljnih skupina ovog Poziva, usluga se može pružati svakome od njih i kao takvi se ubrajaju u pokazatelj Specifičnog cilja i prihvatljivi su pojedinačno za prihvatljivost jediničnog troška*. [↑](#footnote-ref-2)